วันที่25 มีนาคม ไปร้านค้าแล้วไม่คิดว่าจะเจอเพื่อนที่กลับจากกทม.แล้วเขาไม่กักตัวเพราะเขาไม่รู้ ไปกับยายมา วันที่26ตอนหัวค่ำ มีอาการคอแห้งทั้งหนูและยาย แต่ไม่มีอาการไอ ไข้ หวัดร่วมด้วย เลยไปหาได้ยาแก้ไอมาทาน มาวันนี้ แฟนและลูกน้อย6 เดือนมีอาการจาม บางเวลา แฟนจามและมีหวัดตอนนอนเวลาลุกขึ้นหน้าจะมืด ส่วนน้อง6เดือนมีอาการจามและไอเล็กน้อยค่ะ เสี่ยงต่อโรคโควิดไหมคะ
สวัสดีครับ ผู้ป่วยโรคโควิด 19 โดยส่วนใหญ่จะมีอาการไข้สูง ไอ หอบเหนื่อย ครับ ดังนั้น หากยังมีเพียงอาการไอและน้ำมูกไหลเล็กน้อย แต่ไม่มีไข้ ก็ยังไม่เข้าข่ายที่จะเป็นโรคนี้ครับ อย่างไรก็ตาม หากสงสัยว่าจะมีประวัติติดต่อกับคนที่มาจากพื้นที่เสี่ยง ทั้งครอบครัวก็ควรกักตัวอยู่ในบ้านเป็นเวลา 14 วัน เพื่อเป็นการป้องกันการแพร่ระบาด และไม่ควรออกไปซื้อของนอกบ้าน แต่ควรให้คนมารับส่งอาหารแทนดีกว่าครับระหว่างนี้ ขอให้ กินร้อน ใช้ช้อนตัวเอง ดื่มน้ำมากๆ ล้างมือบ่อยๆ และพักผ่อนมากๆ และถ้าอาการยังเป็นไม่มาก (คือไม่ได้มีไข้สูง ไม่หอบเหนื่อย) ก็ขอแนะนำให้สังเกตอาการในบ้านไปก่อนครับหากมีอาการไข้สูง หายใจหอบเหนื่อย ก็ควรพบแพทย์เพื่อตรวจรักษาต่อไปครับ